সৃষ্টিকর্তা
সৃষ্টিকর্তা একটি বাংলা শব্দ (, - আল খালিক); যিনি সৃষ্টি করেন তাকেইই সৃষ্টিকর্তা বলা হয়। বিভিন্ন ধর্মের বিশ্বাসীরা যে মহান অস্তিত্ব সময়, স্থান, জীব, মহাকাশসহ সকল কিছু সৃষ্টি করেছেন তাকে সৃষ্টিকর্তা বা স্র্রষ্টা নামে সম্বোধন করে। বিশ্বাসীরা এই মহাবিশ্বের জীব ও জড় সমস্ত কিছুর সৃষ্টিকর্তা ও নিয়ন্ত্রক আছে বলে বিশ্বাস করে; এদেরকে আস্তিক বলা হয়। আবার অনেকে সৃষ্টিকর্তার অস্তিত্বকে অস্বীকার করে, তাদের বলা হয় নাস্তিক।
সৃষ্টিকর্তা একটি অধিক ব্যবহৃত বাংলা শব্দ যা মুলত বিধাতা,ভগবান, ঈশ্বর, ইলাহি, আল্লাহ প্রভৃতি বোঝাতে ব্যবহার করা হয়ে থাকে। ভাবা হয়, তিনি জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব।
জৈনধর্মে ঈশ্বর
সাধারণ দৃষ্টিকোণ থেকে দেখলে, প্রত্যেক জীবিত সত্ত্বার আত্মা সকল দিক থেকেই যথাযথ এবং সকল প্রকার কর্মের বন্ধন থেকে মুক্ত। এই ধরনের আত্মাকেই ‘ঈশ্বর’ বা ‘ঈশ্বরীয় গুণসম্পন্ন আত্মা’ মনে করা হয়। এই ‘ঈশ্বর’ ধারণাটি কেবলমাত্র সেই সব আত্মার ক্ষেত্রেই প্রযোজ্য, যে আত্মার মধ্যে ঈশ্বরীয় গুণগুলি নিজস্ব অন্তর্নিহিত প্রকৃতি অনুসারে প্রকাশিত হয়েছে।